# Ana Paula Maia

Ana Paula Maia (Nova Iguaçú, 1977) és una escriptora brasilera.

## Biografia

De molt jove va tocar en un grup punk i va estudiar piano. L'any 2001 va escriure el guió del curt O entregador de pizza. També va escriure, juntament amb Mauro Santa Cecília i Ricardo Petraglia, el monòleg teatral O rei dos escombros, que el 2003 va muntar Moacyr Chaves. La seva primera novel·la, O habitante das falhas subterrâneas, es va editar l'any 2003
L'any 2006 va publicar a Internet el fulletó pulp Barbudos Cretinos e suas histórias canalhas, en dotze capítols, una experiència pionera al Brasil. Més tard, el 2009, aquestes històries apareixerien publicades en format llibre amb el títol Entre rinhas de cachorros e porcos abatidos. Aquest llibre, que inclou dues novel·les curtes (la primera amb el mateix títol del llibre i la segona intitulada O trabalho sujo dos outros), conforma les dues primeres parts de la trilogia A saga dos brutos, que conclou l'any 2011 amb Carvão animal. El 2007 havia publicat també la novel·la A guerra dos bastardos. L'any 2012 publica una versió juvenil de la seva primera novel·la, O habitante das falhas subterrâneas.
Reconeix influències de Fiódor Dostoievski, del cinema de Quentin Tarantino i de Sergio Leone, de les telenovel·les i de la literatura pulp, entre d'altres. Els principals protagonistes de la seva narrativa són persones de classe baixa, habitants de suburbis, i molt especialment els dedicats a feines essencials i mal considerades, com la recollida d'escombraries, els escorxadors, i també persones marginades (boxadors, traficants de drogues, cineastes porno, apostadors...). La violència té un paper central en la seva narrativa, molt marcada per una visió cinematogràfica i dotada d'un gran ritme.

## Bibliografia

* 2017: Assim na terra como embaixo da terra - Editora Record
* 2013: De gados e homens - Editora Record
* 2011: Carvão animal - Editora Record
* 2009: Entre rinhas de cachorros e porcos abatidos - Editora Record
* 2007: A guerra dos bastardos - Língua geral
* 2003: O habitante das falhas subterrâneas - Editora 7 Letras

### Antologies

* 2011: Geração Zero Zero (org. Nelson de Oliveira) - Editora Record
* 2009: 10 cariocas (org. Federico Lavezzo) - Ferreyra editor (Argentina)
       90-00 - Cuentos brasileños contemporáneos (org. Nelson de Oliveira e Maria Alzira Brum)
       Todas as Guerras - Volume 1 - Tempos modernos (org. Nelson de Oliveira) - Editora Bertrand Brasil
       Blablablogue - crônicas & confissões (org. Nelson de Oliveira) - Editora Terracota
* 2007: 35 segredos para chegar a lugar nenhum (org. Ivana Arruda Leite) - Editora Bertrand Brasil
* 2005: Contos sobre tela (org. Marcelo Moutinho) - Editora Pinakotheke
       Sex´n´Bossa - Antologia di narrativa erotica brasiliana (org. Patrizia di Malta) - Editora Mondadori (Itàlia)
* 2004: 25 mulheres que estão fazendo a nova literatura brasileira (org. Luiz Rufatto) - Editora Record

## Referències

* ↑ Maia, Ana Paula. «KILLING TRAVIS: PUBLICAÇÃO», segunda-feira, janeiro 21, 2013. [Consulta: 24 octubre 2022].
* ↑ «Entre rinhas de cachorros e porcos abatidos * O trabalho sujo dos outros * Ana Paula Maia». [Consulta: 24 octubre 2022].
* ↑ Educativa, Rádio e TV. «TV Paraná Turismo - Rádio e Televisão Educativa do Paraná» (en portuguès brasiler). [Consulta: 24 octubre 2022].
* ↑ PublishNews. «Ana Paula Maia fala de novo livro no Sempre Um Papo» (en portuguès brasiler). [Consulta: 24 octubre 2022].

## Enllaços externs

* Killing Travis - Blog de l'autora
* Ana Paula Maia Arxivat 2011-02-21 a Wayback Machine. al Portal Literal (en portuguès)
* Contes del pròxim llibre d'Ana Paula Maia: 32 dentes, Teu sangue em meus sapatos engraxados e Nós, os excêntricos idiotas.